Държавен вестник, бр. 84, 2009 г., стр. 5

БРОЙ  84	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение на Наредба № 91 от 
2004 г. за одобряване типа на нови моторни 
превозни средства и техните ремаркета по 
отношение на електромагнитната съвмести­
мост и за одобряване типа на електрически/
електронен монтажен възел по отношение на 
електромагнитната съвместимост (обн., ДВ, 
бр. 28 от 2004 г.; изм., бр. 52 и 61 от 2006 г. 
и бр. 77 от 2007 г.)
§ 1. Член 3 се изменя така:
„Чл. 3. Типът на ПС по отношение на 
електромагнитната съвместимост се одобрява 
по реда на глава втора, раздел ІV от Наредба 
№ 60 от 2009 г. за одобряване типа на нови 
моторни превозни средства и техните ремар­
кета (ДВ, бр. 40 от 2009 г.).“
§ 2. В чл. 4 думите „чл. 3, ал. 2“ се заме­
нят с „чл. 3“.
§ 3. Член 8 се изменя така:
„Чл. 8. (1) Преди да издаде сертификат за 
одобряването на тип ПС по отношение на 
електромагнитната съвместимост, изпълни­
телният директор на ИА „АА“ предприема 
всички необходими мерки, за да се увери, че 
производителят е в състояние да изпълнява 
разпоредбите на чл. 38 относно мерките за 
осигуряване съответствието на продукцията 
с одобрения тип.
(2) В срок до един месец след предпри­
емане на мерките по ал. 1 изпълнителният 
директор на ИА „АА“ издава ЕО сертификат 
за одобряване типа на ПС съгласно образеца, 
посочен в приложение № 2.“
§ 4. Член 9 се изменя така:
„Чл. 9. (1) Изпълнителният директор на ИА 
„АА“ одобрява типа на ПС по отношение на 
електромагнитната съвместимост, когато ПС:
1. съответства на данните, посочени от 
производителя в техническата документация;
2. отговаря на техническите изисквания 
по тази наредба.
(2) За всеки одобрен тип изпълнителният 
директор на ИА „АА“ определя номер на одо­
бряването, който се вписва в ЕО сертификата 
за одобряване на типа.
(3) Номерът на одобряването по ал. 2 се об­
разува съгласно изискванията на приложение 
№ 5 на Наредба № 60 от 2009 г. за одобряване 
типа на нови моторни превозни средства и 
техните ремаркета, като за секции 2 и 3 на 
номера се попълва „72/245“ и „2009/19“.
(4) За различните одобрени типове ПС се 
издават различни номера.“
§ 5. Член 10 се изменя така:
„Чл. 10. (1) Изпълнителният директор на 
ИА „АА“ отказва одобряването на типа на 
ПС по отношение на електромагнитната съв­
местимост, когато:
1. типът ПС не съответства на изискванията 
по чл. 9, ал. 1;
2. установи, че даден тип ПС, въпреки че 
съответства на изискванията на чл. 9, ал. 1, 
представлява сериозен риск за безопасността 
на движението по пътищата.
(2) Отказът по ал. 1 се мотивира и подлежи 
на обжалване по реда на Административно­
процесуалния кодекс.“
§ 6. Член 11 се изменя така:
„Чл. 11. (1) При изменение на тип ПС, 
одобрен по реда на наредбата, производителят 
писмено информира изпълнителния директор 
на ИА „АА“.
(2) В случаите по ал. 1 се прилагат раз­
поредбите на глава четвърта, раздел І на 
Наредба № 60 от 2009 г. за одобряване типа 
на нови моторни превозни средства и техните 
ремаркета.
(3) При несъответствие с изискванията на 
наредбата изпълнителният директор на ИА 
„АА“ отказва одобряването на измененията 
на типа ПС.
(4) Отказите за одобряване на изменения 
тип ПС, одобрено по отношение на електро­
магнитната съвместимост, се мотивират и 
подлежат на обжалване по реда на Админи­
стративнопроцесуалния кодекс.
(5) При изменения на одобрен тип чрез 
добавяне или замяна на ЕМВ се прилагат 
разпоредбите на чл. 12 – 14.“
§ 7. В чл. 12 думата „производството“ се 
заменя с „продукцията”.
§ 8. В чл. 14, ал. 1, т. 1 думите „Поста­
новление № 203 на Министерския съвет от 
2001 г. (ДВ, бр. 78 от 2001 г.)“ се заменят с 
„Постановление № 76 на Министерския съвет 
от 2007 г. (ДВ, бр. 32 от 2007 г.)“.
§ 9. Член 15 се изменя така:
„Чл. 15. (1) Изпълнителният директор на 
ИА „АА“ издава сертификат за отнемане на 
одобряването на типа, когато произвеждани­
те ПС не съответстват на одобрения тип и 
предписанията за възстановяване на съответ­
ствието на продукцията не са изпълнени от 
производителя в определения за това срок.
(2) Сертификатът, с който се отнема одо­
бряването на типа, се мотивира и подлежи 
на обжалване по реда на Административно­
процесуалния кодекс.“